প্রত্যক্ষদর্শী ব্যক্তিরা জানান, শনিবার রাত ১১টার দিকে কৃষ্ণনগর ইউনিয়ন যুবলীগ অফিসের সামনে ইউপি চেয়ারম্যান মোশারফ হোসেনসহ কয়েকজন বসে গল্প করছিলেন। সেখানে মোটরসাইকেলে করে এসে কয়েকজন দুর্বৃত্ত মোশারফ হোসেনকে লক্ষ্য করে খুব কাছ থেকে গুলি চালায়। গুলিবিদ্ধ অবস্থায় মোশারফকে উদ্ধার করে দ্রুত কালিগঞ্জ স্বাস্থ্য কমপ্লেক্সে নেওয়ার পর কর্তব্যরত চিকিৎসক মৃত ঘোষণা করেন। চিকিৎসক মহসীন আলী জানান, হাসপাতালে নেওয়ার আগেই তিনি মারা গেছেন। তার কানে ও মুখে গুলি লেগেছে।